Ministrul Mediului, Mircea Fechet, transmite că finanțarea pentru Casa Verde Fotovoltaice ar urma să fie majorată în acest an. Beneficiarii ar urma să primească mai mulți bani pentru a putea instala și o baterie de stocare a energiei.
Ministrul Mediului, Mircea Fechet, spune că finanțarea pentru Casa Verde Fotovoltaice ar urma să fie majorată în acest an. Beneficiarii ar urma să primească mai mulți bani pentru a putea instala și o baterie de stocare a energiei. De asemenea, ministrul Mircea Fechet spune că programul acesta ar urma să înceapă din luna iulie.
„Nu avem de ales. Foarte mulți beneficiari se află în situația în care, în loc să se bucure de panourile fotovoltaice, se trezesc scoși din rețea, pentru că există o supraîncărcare a rețelei electrice”, a declarat ministrul.
Finanțarea în acest program este de 20.000 de lei, spune ministrul, care adaugă că suma pe care beneficiarii ar urma să o primească ar fi de 30.000 de lei.
Ministrul Mediului, Mircea Fechet, arată că suma ar putea crește cu 10.000 de lei.
„O sumă rezonabilă de la care pornim e cea de 10.000 de lei, cel puțin. Asta înseamnă să creștem valoarea finanțării de la 20.000 la cel puțin 30.000, pentru un sistem de panouri și acumulatori”, arată el.
Din dorința de a elimina preocupările legate de facturile de energie, tot mai mulți români optează pentru utilizarea panourilor fotovoltaice.
Președintele ANRE a anunțat că numărul prosumatorilor va crește. El a dat exemplu că, într-o zi, aproximativ 4.000 de persoane devin prosumatori. El a mai spus că puterea instalată a prosumatorilor în România a devenit aproape egală cu puterea parcurilor fotovoltaice instalate în țara noastră.
Un instalator de sisteme fotovoltaice spune că numărul mare de prosumatori se poate pune pe seama prețurilor în scădere înregistrate la sisteme.
Începând cu luna august, va fi lansat și programul Casa Eficientă Energetic, prin care românii vor beneficia de fonduri europene destinate îmbunătățirii eficienței energetice a locuințelor.
Ministerul Energiei lucrează la elaborarea legislației necesare pentru instituirea comunităților de energie, o inițiativă care va permite prosumatorilor să împartă energia electrică produsă de panourile fotovoltaice cu alte gospodării consumatoare.